
הכנסת התשע-עשרה
נוסח לא מתוקן

מושב שני
<פרוטוקול מס' 275>
מישיבת ועדת הפנים והגנת הסביבה
יום רביעי, י"ד באייר התשע"ד (14 במאי 2014), שעה 8:45
<סדר היום:>
<הקמת ועדת משנה לטיפול באתר קבר הרשב"י והילולת ל"ג בעומר>
נכחו:

<חברי הוועדה:> 
מירי רגב – היו"ר
ישראל אייכלר

זבולון כלפה

משה זלמן פייגלין

דוד צור

<מוזמנים:> 
	שבתאי גרברצ'יק
	–
	דוברות משטרת ישראל


<ייעוץ משפטי:>
גלעד קרן

<מנהל/ת הוועדה:>
לאה קריכלי
<רישום פרלמנטרי:>
ירון קוונשטוק
<הקמת ועדת משנה לטיפול באתר קבר הרשב"י והילולת ל"ג בעומר>
<היו"ר מירי רגב:>
חברים, בוקר טוב. אני רוצה להביא להצבעה את ועדת המשנה לבדיקת היערכות המדינה להילולת מירון התשע"ד, קרי השנה, ולקחיה. זו הוועדה. אני רוצה שהיא תבדוק את מה שהיה, ההיערכות של המדינה עד עכשיו ולקחיה. נעביר אליכם כמובן את המסמכים של מזכיר הממשלה.
<דוד צור:>
אנחנו מדברים על האירוע ממוצ"ש?

<היו"ר מירי רגב:>
הוא כבר נעשה.
<דוד צור:>
אוקיי.
<היו"ר מירי רגב:>
מה אתה עושה? רגע, כדי לדבר קדימה, אתה צריך לעשות אחורה. אתה צריך קודם כול לראות מה המסקנות, מה היה עד עכשיו. לראות מה היה עד עכשיו, מה הם עשו, איך הם טיפלו. מבקר המדינה, מכתב ששלח למזכיר הממשלה לדוגמה, מי האחראי, והשר האחראי אומר שהוא לא אחראי. נעביר לכם את כל רצף הדברים. המסקנות שלכם.
<ישראל אייכלר:>
יש דברים שהוא יוכל לתקן עדיין מעכשיו?
<היו"ר מירי רגב:>
לא לא. איך הוא יוכל, עכשיו?

<ישראל אייכלר:>
מה שאת דיברת, שלושת הדברים: הרכב הפרטי - - -

<היו"ר מירי רגב:>
זה סגור כבר, עזוב, זה נסגר. מה שיהיה למוצאי שבת – סגור, הוא לא יכול לטפל בזה. מה אתה רוצה, שוועדה – זה לא רציני.
<ישראל אייכלר:>
לא, מה שכתבת במכתב.
<היו"ר מירי רגב:>
לא, זה אני סגרתי.

<דוד צור:>
אני מוכן לעשות, אם צריך, עוד דיבור עם המשטרה, עם צ'יקו.
<היו"ר מירי רגב:>
לא, הכול סגור.

<ישראל אייכלר:>
אבל שיבוצע.
<היו"ר מירי רגב:>
נושא הרכבים הפרטיים למירון – סגור. יש שלושה חניונים. ישבתי עם ראש אגף התנועה, יחד עם מנהלת הוועדה, חיברתי אותו לשלושה ראשי ערים, סגרנו את חניון המכולות, את חניון האר"י ואת טבריה. סגור הכול. 

<ישראל אייכלר:>
מצוין.
<קריאה:>
שרק יבצעו.
<היו"ר מירי רגב:>
השנה, מה שהיה היה.

<דוד צור:>
מאה אחוז. אני מציע, מכיוון שהשר הרי ממילא עומד לתת סקירה פה - - -
<היו"ר מירי רגב:>
נעלה את זה גם. אעלה את זה גם. יושב-ראש הוועדה – דוד צור, שאני מקווה שעד שבוע הבא יסיים את הוועדה שלו בנושא הר-הבית, יציג את ממצאיה, ועדה מאוד מאוד חשובה.
<זבולון כלפה:>
סיים כבר.
<היו"ר מירי רגב:>
יסיים, אמור לסיים. וגם כמובן נודה לו, בצורה מסודרת, לו ולצוות שהיה בוועדה. חברי הוועדה הם חברי הכנסת דוד אזולאי, חבר הכנסת זבולון כלפה וחבר הכנסת ישראל אייכלר. אני מבקשת להביא את ועדת המשנה להצבעה. היועץ המשפטי, אתה רוצה להוסיף משהו? אוקיי, מי בעד הקמת הוועדה?

<גלעד קרן:>
והחברים בה.

<היו"ר מירי רגב:>
והחברים בה – מי בעד?
הצבעה
בעד הקמת ועדת המשנה – פה אחד
הקמת ועדת המשנה אושרה.
<היו"ר מירי רגב:>
כולם. מי נגד? אין. הקמת הוועדה אושרה.
<הישיבה ננעלה בשעה 09:03.>
